| Stašėnų piliakalnis |
| --- |
| [[Image:|250px]] |
| 

Stašėnų piliakalnisStašėnų piliakalnis

 |
| Koordinatės  | 

|  |
| --- |
| 55°2′52″ š. pl. 24°12′47″ r. ilg.﻿ / ﻿55.04778°š. pl. 24.21306°r. ilg.﻿ / 55.04778; 24.21306Koordinatės: 55°2′52″ š. pl. 24°12′47″ r. ilg.﻿ / ﻿55.04778°š. pl. 24.21306°r. ilg.﻿ / 55.04778; 24.21306 |

 |
| Vieta | Jonavos rajonas |
| Seniūnija | Dumsių seniūnija |
| Aukštis | 10–12 m |
| Plotas | 11 x 10 |
| Priešpilis | nėra |
| Naudotas | I tūkst.–II tūkst. pr. |
| Žvalgytas | 2015 m. |
| Registro Nr. | 38570 |

**Stašėnų piliakalnis** (nacionalinio reikšmingumo lygmens registrinis kultūros paveldo objektas: unikalus kodas – 38570) – piliakalnis vakarinėje Jonavos rajono savivaldybės teritorijos dalyje, Stašėnuose (Dumsių seniūnija), 1 km į pietus nuo kaimo Pakrantės gatvės ir Neries upės, jos intako Užtvinimo kairiajame krante.

Pasiekiamas vykstant keliu  **A6**  Kaunas–Zarasai–Daugpilis  ( **E262**  Kaunas-Utena-Daugpilis-Rėzeknė-Ostravas ). Ties Gumbiškių sankryža pasukama šiaurės kryptimi į Stašėnų kelią. Juo pavažiavus 1,47 km, pasibaigus Salupių miškui, slėnyje sukama į dešinę ir rytų kryptimi važiuojama 300 m iki artimiausios sodybos. Yra į pietus nuo jos, miško pakraštyje.

Piliakalnis
-----------

Įrengtas Neries aukštutinės terasos kyšulyje. Šiaurės pusėje jį juosia Neries slėnis, rytuose ir pietryčiuose – Užtvinimo upelio dauba. Šlaitai statūs, 10–12 m aukščio. Vakarų ir pietvakarių pusėje piliakalnis susisiekia su aukštuma.

Aikštelė trikampė, pailga šiaurės rytų – pietvakarių kryptimi, 11 m ilgio ir 10 m pločio, žemėjanti link šiaurės rytinio galo ir kraštų. Pietvakariniame jos pakraštyje supiltas 18 m ilgio, nuo 4 m (viršuje) iki 8–12 m (ties pagrindu) pločio puslankio pavidalo gynybinis pylimas. Išorinėje pylimo pusėje iškastas 24 m ilgio, 6,5 m pločio ir 1,5 m gylio griovys.

Piliakalnis apaugęs lapuočiais medžiais ir eglėmis. Jo šiaurės rytiniame šlaite išlikusi Antrojo pasaulinio karo apkasų tranšėja, o pylimo viršuje matosi sena duobė. Šiaurinis šlaitas erodavęs, truputį nuslinkęs.

Teritorijos plotas – 0,4913 ha.

Tyrimai
-------

2015 m. piliakalnį išaiškino biologas Darius Stončius, žvalgė archeologai Jonas Balčiūnas, Arūnas Strazdas ir Algirdas Skrupskelis (Kultūros paveldo centras). Pylimo paviršiuje rastas molio tinko fragmentas.

Objektas detaliau netyrinėtas, datuojamas I tūkstantmečiu – II tūkstantmečio pradžia.

Šaltiniai
---------

1. ↑  „Aptiktas Stašėnų piliakalnis ─ jau Kultūros vertybių registre". Diena.lt, 2015 m. birželio 4 d.
2. ↑  Stašėnų piliakalnio aprašymas. Parengė Jonas Balčiūnas, Arūnas Strazdas, Algirdas Skrupskelis. – Vilnius, 2015. – Kultūros paveldo centro paveldosaugos biblioteka

Nuorodos
--------

* Stašėnų piliakalnis, Jonavos r. sav. Stašėnų k. (Dumsių sen.). – Kultūros vertybių registras
* Piliakalnių „atradėjo" dėka Lietuvoje užregistruotas dar vienas – Stašėnų piliakalnis. – LRT.lt

|  |
| --- |
| Aplinkiniai piliakalniai |
|  | Pilsupių piliakalnis 44 km | Normainių piliakalnis 19 km Žeimių piliakalnis 15 km | Gudžionių piliakalnis 9 km  Lokėnėlių piliakalnis 9 km  Laukagalių piliakalnis 7 km |  |
| Jaučakių piliakalnis 40 km |  | Ruklos piliakalnis 11 km  Padaigų piliakalnis 14 km |
| Mažųjų Žinėnų piliakalnis 7 km  Karmėlavos piliakalnis 11 km | Dovainonių piliakalnis 24 km | Tartoko piliakalnis 15 km |